
Comisia pentru Buget,

Finanţe şi Bănci
Bucureşti,  12.02.2015 

Nr. 4c-2/697/ 22.12.2014
Plx. 597/2014

BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea Ordonanţei de urgenţă a Guvernului nr.77/2009 privind organizarea şi exploatarea jocurilor de noroc, trimisă spre dezbatere în fond, cu adresa nr. Plx.597/2014 înregistrată sub nr. 4c-2/697 din 22.12.2014, Camera Deputaţilor fiind Cameră decizională.
În raport cu obiectul şi conţinutul său, propunerea legislativă face parte din categoria legilor ordinare.
                                                    PREŞEDINTE

Viorel ȘTEFAN
Parlamentul  României

Bucureşti,  12.02.2015
Nr. 4c-2/697/22.12.2014
Plx.597/2014

Comisia pentru Buget,

Finanţe şi Bănci
RAPORT 
asupra propunerii legislative pentru modificarea şi completarea 

Ordonanţei de urgenţă a Guvernului nr.77/2009 privind 

organizarea şi exploatarea jocurilor de noroc
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată spre dezbatere în fond, cu  propunerea legislativă pentru modificarea şi completarea Ordonanţei de urgenţă a Guvernului nr.77/2009 privind organizarea şi exploatarea jocurilor de noroc, trimisă cu adresa nr. Plx.597/2014  din 19 decembrie 2014, înregistrată sub nr. 4c-2/697 din  22.12.2014.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 15 decembrie 2014.
 La dezbaterea propunerii legislative s-au avut în vedere avizul favorabil al Consiliului Legislativ și punctul de vedere negativ al Guvernului.
Propunerea legislativă are ca obiect de reglementare modificarea art. 15 alin. (6) lit. a) din Ordonanţa de urgenţă a Guvernului nr. 77/2009 privind organizarea şi exploatarea jocurilor de noroc, cu modificările şi completările ulterioare, în sensul reducerii numărului de mijloace de joc pentru jocurile de noroc tip slot-machine pentru locaţiile autorizate pentru activitatea Companiei Naţionale Loteria Română, astfel încât numărul acestora să poată fi de minim două mijloace de joc, dar nu mai mult de cinci.
Totodată, se propune ca jocurile de noroc tip slot-machine să fie autorizate şi să funcţioneze legal doar în cazinouri sau agenţii aparţinând Companiei Naţionale Loteria Română.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă  menţionată mai sus, în şedinţa din 10 februarie 2014.
La lucrările Comisiei și-au înregistrat prezența un număr de 34         deputați, din totalul de 34 de membri.
La dezbaterea acestei propuneri legislative, au participat, în calitate de invitați, reprezentanți ai Ministerului Finanțelor Publice și Oficiului Național pentru Jocuri de Noroc.

În urma examinării propunerii legislative, deputații prezenți la lucrări, au hotărât cu majoritate de voturi, să supună plenului Camerei Deputaţilor respingerea propunerii legislative deoarece domeniul jocurilor de noroc a fost deja legiferat prin Ordonanța de Urgență nr.92/2014 pentru reglementarea unor măsuri fiscal-bugetare și modificarea unor acte normative.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
Șef serviciu, Giorgiana Ene
Consilier, Luminița Ana Ghiorghiu

